અમદાવાદ એરપોર્ટ પર ઇઝરાયેલના વડા પ્રધાનના આગમન ટાણે સામાન્ય મુસાફરોને કોઇ જ તકલીફ નહિ પડે. આવા એરપોર્ટ ઓથોરીટીના દાવા સદંતર પોકળ સાબિત થયા હતા. સુરક્ષાના બહાને એરપોર્ટ પર જતાં-આવતાં તમામ વાહનો અટકાવી દેવાતાં કેટલાક મુસાફરોને એરપોર્ટ સર્કલથી ચાલીને એરપોર્ટ સુધી જવું પડ્યું હતું. બીજી તરફ લેન્ડ થઇ ગયેલી ફ્લાઇટના મુસાફરોને પણ ટેક્સી કે કેબ ન મળતાં દોઢ- બે કલાક સુધી એરપોર્ટ ઉપર વિના કારણે બેસી રહેવું પડ્યું હતું. જોકે આ મુદ્દે એરપોર્ટ ઓથોરીટીના અધિકારીઓને પૂછતાં તેઓ ‘ કોઇ જ તકલીફ થઇ નથી’ એવા સરકારી જવાબ આપી રહ્યા છે.